b'\n_START_ARTICLE_\nSilbermond\n_START_SECTION_\nBiogr\xc4\x81fija\n_START_PARAGRAPH_\nSilbermond grupas dal\xc4\xabbnieki pirmo reizi satik\xc4\x81s 1998. gad\xc4\x81, lai start\xc4\x93tu konkurs\xc4\x81 "ten Sing". Divus gadus v\xc4\x93l\xc4\x81k vi\xc5\x86i nol\xc4\x93ma dibin\xc4\x81t savu grupu. S\xc4\x81kum\xc4\x81 vi\xc5\x86i darboj\xc4\x81s ar nosaukumu Jast (nosaukums veidots p\xc4\x93c dal\xc4\xabbnieku v\xc4\x81rdu pirmajiem burtiem). 2001. gad\xc4\x81 grupa main\xc4\xabja nosaukumu uz Silbermond, s\xc4\x81kum\xc4\x81 izpildot dziesmas v\xc4\x81cu valod\xc4\x81._NEWLINE__NEWLINE_2004. gada febru\xc4\x81r\xc4\xab Silbermond uzst\xc4\x81j\xc4\x81s k\xc4\x81 iesild\xc4\xabt\xc4\x81jm\xc4\x81kslieki D\xc5\xbeenetai B\xc4\xabdermanei. V\xc4\x93l\xc4\x81k vi\xc5\x86i izdeva savu debijas singlu "Mach\'s DIR selbst", p\xc4\x93c tam sekoja debijas studijas albuma Verschwende deine Zeit izdo\xc5\xa1ana, kas V\xc4\x81cij\xc4\x81 un Austrij\xc4\x81 tika sertific\xc4\x93ts ar dubulto plat\xc4\xabna disku. P\xc4\x93c veiksm\xc4\xabg\xc4\x81s debijas albuma izdo\xc5\xa1anas tika izdoti v\xc4\x93l tr\xc4\xabs singli, tai skait\xc4\x81 viena no grupas slaven\xc4\x81kaj\xc4\x81m dziesm\xc4\x81m: "Symphonie". 2004. gada nogal\xc4\x93 grupa dev\xc4\x81s koncertt\xc5\xabr\xc4\x93 un 2005. gada apr\xc4\xabl\xc4\xab tika izdots grupas pirmais DVD Verschwende Deine Zeit - Live, kas V\xc4\x81cij\xc4\x81 tika sertific\xc4\x93ts ar zelta disku._NEWLINE_2006. gad\xc4\x81 Silbermond izdeva otro studijas albumu Laut Gedacht. Albums ierindoj\xc4\x81s V\xc4\x81cijas un Austrijas topu 1. viet\xc4\x81. Tre\xc5\xa1ais singls no \xc5\xa1\xc4\xab albuma "Das Beste" k\xc4\xbcuva par pirmo grupas dziesmu, kas ir ierindojies V\xc4\x81cijas singlu topa pirmaj\xc4\x81 viet\xc4\x81. 2007. gada 7. j\xc5\xablij\xc4\x81 grupa uzst\xc4\x81j\xc4\x81s Live Earth pas\xc4\x81kuma ietvaros Hamburg\xc4\x81._NEWLINE_Tre\xc5\xa1ais albums Nichts Passiert tika izdots 2009. gada 20. mart\xc4\x81. Tas iek\xc4\xbcuva V\xc4\x81cijas, Austrijas un \xc5\xa0veices topu pirmaj\xc4\x81 viet\xc4\x81.'